
DE  ANGINA  MEMBRANACEA  IN  UNIVERSUM. 


R,ecentioribus  temporibus  morbus  milii  jamjam  tractandus, 
qui  nomine  Croup  Britannorum  optime  significatur,  complu- 

> I 

ribus  aliis  nominibus  ex  diversa  scriptorum  medicorum  sen- 
tentia exstat,  uti  sunt  A.  membranacea  s.  polyposa  (Michae- 
lis),  Ang.  strepituosa  (Gliisi),  Morbus  truculentus  infantum, 
Cynanche  trachealis  (Culi en),  Suffocatio  stridula  (Home), 
A.  suffocativa,  A.  strangulatoria , A.  exsudatoria  (Hufelan-d), 
Diplilheritis  trachealis  (Bretonneau),  Pharyngolaryngitis  pseu- 
domembranacea  (Guersent),  Empresma  Bronchlemmitis  (Ma- 
son  Good),  vel  etiam  ex  loco  morbi  affecto,  Laryngitis, 
Tracheitis,  Bronchitis  crouposa.  Vetustis  medicis  quamquam, 
uti  verisimile  est,  morbus  adhuc  ignotus,  tamen  non  est 

i 

praesumendum,  eum  nostra  demum  aetate  provenisse;  Home 
quidem  et  Rosenstein  primi  erant  hunc  morbum  observan- 
tes atque  describentes.  Napoleon  imperator,  successore  in 
regno  Belgarum  prima  pueritia  hoc  morbo  subito  trucidato, 
accuratissimas  inquisitiones  anno  1807  institui  jussit,  ei,  qui 
naturam  atque  curationem  anginae  membranaceae  optime  de- 

scriberet,  praemium  qualuor  Milium  imperaliutn  promittens, 
quod  praemium  J urine  Genevensis  et  Albers  Breinensis 
inter  se  diviserunt. 

Croup  imprimis  est  morbus  infantum  nondum  quidem 

\ » # . \ * _ 

duodecim  annorum,  rarius  adultorum.  Hie  morbus  est  in- 
flammatio ductuum  respirationis,  laryngis,  tracheae,  bron- 
chiorum, sed  discernitur  a laryngitide,  tracheitide  et  bronchi- 
tide sic  dicta,  exsudatione  quudam  crouposa,  quae  coagulatur 
atque  membranae  forma  invenitur.  Saepissime  laryngitidem 
crouposam  videmus,  quae  semper  acutum  et  periculosissimum 
exhibet  exitum;  tussis  est  acris  et  laterans,  dolores  vehemen- 
tes in  larynge,  respiratio  jam  ineunte  morbo  difficilior  quam 
in  tracheitide  crouposa  semperque  sibilo  vehemente  comitata; 
haec  praesertim  forma  crouposa  ex  acerrimis  spasticis  suffo- 
cationis  accessionibus  dignoscenda  est. 

Tracheitis  crouposa  jam  rarior  invenitur,  exitus  non  tam 
acutus,  symptomata  minus  vehementia;  dolores  in  trachea 
optime  digiti  pressione  sentiuntur;  tussis  videtur  catarrhalis 
atque  latrans  uti  in  casu  antea  descripto,  saepius  etiam  lon- 
gum post  tempus  intrat.  Vox  quidem  depressa  sed  non  plane 
suppressa.  ' ' . 

Bronchitis  crouposa  insignis  est  respiratione  magis  ster- 
torosa  quam  sibilante,  pectus  omne  occupatum,  dyspnoea  per 
omnem  morbi  decursum  adest.  Apposito  tubulo  auscultatorio 
crepitus  auditur  per  totum  pectus;  sonus  percussionis  idcirco 
ubique  fuscus.  Aegroti  vexantur  majore  anxietate,  vox  atque 
tussis  etiam  saepius  rauea,  sed  etiam  sicea  et  brevis;  febris 
maximam  partem  acerrima.  Has  vero  anginae  membranaceae 
formas  non  semper  invenimus  m sejunctione  atque  termina- 

! tione  jamjam  descripta,  sed  saepius  complicatas,  quare  etiam 
necessarium  est  non  solum  pectus , sed  etiam  laryngem  et 
tracheam  stethoscopio  inquiri. 

Secundum  reactionis  characterem  etiam  tres  diversas  an- 
iginae  membranaceae  formas  distinguere  possumus:  formam 
quidem  hypersthenicam,  erethisticam,  spasmodicam  sive  asthe- 
nicam, quarum  prima  nonnisi  infantes  validos  et  sanguine 
abundantes  invadit  coelo  frigido  et  sereno.  Morbus  subito 
'accedat,  decursus  ejus  acutissimus,  remissiones  breves,  dys- 
pnoea mox  ad  suminum  ascendit  gradum  atque  una  cum  febri 
•reactionis  synochalis  perbrevi  tempore  trucidat. 

Angina  membranacea  asthenica  s.  spasmodica  saepius  cum 
Asthmate  acuto  Miliari  permutatur,  morbo  sane  simillimo 
'atque  difficillime,  praecipue  malo  ineunte,  distinguendo.  Sunt, 
qui  utrumque  morbum  habeant  unum,  attamen  negari  non 
potest,  symptomata  adesse  evidenter  distinguentia.  Sed  quum 
hic  non  sit  locus  aptus,  in  capite  de  diagnosi  de  utriusque 
morbi  discriminibus  disseram.  Autenrieth,  Hecker,  Ju- 
rine  nullum  intercedere  discrimen  contendunt,  alterum  quo- 
que morbum  in  alterum  transire  atque  complicationes  utriusque 
saepissime  adesse. 

J urine  etiam  formam  laryngoslaseos  intermittentem  ha- 
bet,  quocum  Schoenlein  consentiens,  eam  in  regionibus 
australibus  maximam  partem  existere  affirmat. 

Nonnulli  insuper  scriptores  de  angina  membranacea  chro- 
niea  mentionem  faciunt,  quae  vero  etiam  morbus  acutus,  qui 
1 longiore  tempore  reconvalescentiae  et  novis  interdum  affectio- 
nibus diutius  persistit. ' 

Saepius  anginam  membranaceam  compluribus  aliis  cum 

morbis  complicatam  invenimus,  unde  fit,  ut  morbus  ipse  vario 
modo  mutetur  atque  difficilius  dignosci  possit.  Sunt  morbi, 
qui  anginae  membranaceae  antecedunt,  quibus  provocatur;  qui 
una  cum  ea  adsunt,  qui  eandem  sequuntur.  Inter  morbos 
eam  antecedentes  vel  subsequentes  prae  ceteris  pneumonia  est 
referenda,  ad  quam  facilius  cognoscendam  tubulo  auscultatorio 
utaris. 

Praeterea  complicatae  sunt  cum  angina  membranacea 
diphtheritis , gastritis  et  enteritis,  imprimis  colonitis,  praeterea 
hydrocephalus  acutus,  morbilli,  scarlatina,  variolae,  omnino 
morbi  exanthematici  acuti. 

i / 

DIAGNOSIS. 

Angina  membranacea  quamquam  omnibus  fere  vitae  pe- 
riodis jamjara  observata,  tamen  et  morbus  aetati  infantili 
proprius,  qui  consistit  in  inflammatione  ductuum  respirationis, 
quae  membranam  producit  coagulatam. 

Sed  ut  ordine  quodam  sequamur  symptomata  principalia 
hujus  morbi,  quae  nos  ducant  ad  certam  diagnosin,  neces  se 
est,  secundum  successionem  et  diversas  periodos,  quas  mor- 
bus percurrit  ea  contemplemur.  Itaque  tres  magis  minusvc 
distinctas  periodos  consideremus. 

Prima  periodus  morbi  prodromos  et  invasionem  nobis 
offert.  Ulrumque  momentum  in  descriptione  mea  quasi  reunio, 
quamquam  separari  possunt,  quum  Croup  saepius  aut  subito 
invadat  sine  affectionibus  antecedentibus,  aut  occultis  ipsis  vel 
potius  non  observatis,  aut  cum  morbi  invasione  coincidentibus. 

Croup  omnino  catarrhalibus  ab  affectionibus  incipit,  quae 

praeter  vocis  raucitatem  comitatae  sunt  doloribus  in  trachea 
non  solum,  sed  etiam  omni  in  collo,  non  raro  epistaxi,  febri, 
•saepius  vaga  eruptione  sine  certo  quodam  charactere;  deest 
appetitus  omnis,  hilaritas,  cupiditas  ludendi  et  cujusvis  volu- 
ptatis infantilis;  praevalet  apathia,  lethargia,  tristitia;  cutis 
fervida  et  sicca,  pulsus  frequens,  celer  et  plenus,  jussis  jam 
evenit  crouposa,  sibilans,  rauca  et  aspera.  Haec  diversa 
■symptomata  saepius  vel  plane  desiderantur,  vel  per  nonnullos 
dies  quamquam  adsunt,  oculo  tamen  peritissimo  vix  cogno- 
scenda; morbus  gravissimus  vel  sub  tempore  vespertino,  vel 
i nocturno  subito  provenit  et  celerrime  crescit.  Respiratio  jaiq 
inimis  aueta,  strepituosa,  difficilior,  doloribus  comitata  et 
sensu  quodam  constrictiohis  tracheae  et  laryngis.  Morbo  ce- 
llere  procedente  tussis  antea  sicca  evadit  rauca,  saepius  redit, 
inonnunquam  eam  sequuntur  sputa  mucosa  et  viscosa,  immo 
i etiam  vomituritiones ; cutis  est  fervida , pulsus  frequentissimi, 
'durissimi;  facies  omnis  rubescit,  oculi  fulgent  uti  summa  in 
lira;  vox,  ploratus  et  fletus  characterem  exhibent  raucum  eo- 
dem modo  uti  in  tussi;  nonnunquam,  sed  raro,  etiam  con- 
vulsiones animadvertuntur,  majorem  et  profundam  nervorum 
affectionem  indicantes  et  morbi  prognosin  reddentes  pessimam. 

In  secunda  periodo  pseudomembrana  crouposa  exsudatur. 

Stadii  primi  transitus  in  secundum  non  semper  accurate 
est  distinguendus.  Symptomata,  quae  periodi  primae  finem 
i designarunt,  nunc  veliemenliora  fiunt  et  periculosa,  ita  ut  non 
solum  parentes  parvuli  aegrotantis  summo  terrore  impleantur, 
' sed  etiam  medico  timor  quidam  injiciatur.  Singuli  impetus 
1 non  amplius  separantur  intermissionibus,  sed  frequentissimi  et 
fortissimi  alter  in  alterum  transeunt.  Tussis  continua  spe- 

cialem  exhibet  characterem,  ita  ut  comparanda  sit  cum  la- 
tratu catuli  canis  vel  cum  cantu  pulli  gallinacei;  qui  eam 
semel  tantum  audiverit,  nunquam  obliviscitur. 

Hanc  ob  causam  nomine  specifico  tussis  crouposae 

* 

designatur.  Vox  et  lingua  sonum  tussi  similem  praebent,  vel 
nonnullis  in  casibus  quasi  extinctae  audiri  nequeunt. 

Secunda  in  periodo  impetus  incredibili  infantum  anxietate 

% V * ' 

comitantur:  oppressio  pectoris  summa,  respiratio  sibilans,  in- 
terrupta est,  ita  ut  suffocationis  periculum  jamjam  minetur. 
Febris  semper  adest  magis  minusve  vehemens,  eo  quidem  ve- 
hementior,  quo  vehemenliores  morbi  impetus;  initio  continua 
remittens,  sed  semper  majoribus  exacerbationibus  pro  continua 
haberi  potest.  Tussis  impetus  semper  crebriores  et  vehemen- 
tiores.  Quae  quum  ita  sint,  infans  maxime  miserabilis  terri- 
bili modo  se  jactat,  anxietate  maxima  vexatus  manu  pedeque 
se  defendit;  facies  existit  tumida,  livida  vel  cyanea;  aegro- 
tulus  hiante  ore  aerem  captaturus  caput  in  dorsum  reflectit; 
omne  corpus  ex  nimia  virium  intentione  tegitur  sudore;  pulsus 
morbo  ad  prognosin  pessimam  vergente  sunt  minimi,  vix  sen- 
tiendi, celerrimi  attamen  et  duri;  nonnunquam  status,  intrat 
soporosus,  ex  quo  non  nisi  tussis  affectionibus  excitatur  in- 
fans. 

Characterem  secundae  periodi  quod  nobis  indicat,  est 
pseudomembrana  ista  crouposa,  quae  in  larynge,  vel  trachea 
vel  bronchiis  vel  simul  omnibus  tribus  in  partibus  exsudatur. 

Finem  versus  hujus  periodi,  quae  vulgo  inter  duos  vel 
quatitor  dies  fluctuat,  aegrotulus  aut  per  tussis  intentionem, 
aut  per  vomiluritiones,  nonnunquam  concretiones  membrani- 

formes  evomit,  quae  jam  ex  adspectu  et  ex  organisalione 
quadam  jam  progressa  noscendae  sint. 

Tertia  periodus  est  critica  et  morbi  exitum  complectitur. 
Affectionibus,  quas  jam  descripsi,  nonnunquam  remittentibus 
vel  ab  initio  morbi  continuo  durantibus,  aegrotus  mox  morti 
succumbit.  Massae  exsudatae  porro  evomi  non  possunt;  re- 
spiratio exercetur  magis  musculis  abdominalibus  quam  pecto- 
ralibus. 

Denique  infantes  morte  apoplectica  suffocativa  opprimun- 
tur, quae  jam  die  tertia  vel  septima  vel  serius  etiam  intrat, 
uti  in  angina  membranacea  chronica.  Heim  II.  die  morbi 
octava  exacta  nullum  infantem  perdidit,  quod  quidem  peritiae 
multorum  medicorum  contrarium  est,  qui  formam  chronicam 
periculosiorem  habent  quam  acutam. 

, Exitus  funestus  in  mortem  triplex  esse  potest: 

a.  Infantes  saepius  pereunt  repentina  suffocatione  ini- 
tio morbi,  priusquam  exsudatum  adest.  Haec  mors  repentina 
spasmo  glottidis  accitur,  qui  etiam  in  decursu  morbi  affectio- 
nes suffocativas  procreat. 

b.  Deinde  mors  quoque  intrat  ductibus  respirationis  ex- 
sudato obstructis,  quod  propter  glottidis  angustiam  ejici  non 
potest,  vel  bronchiis  exsudato  repletis,  indeque  aeris  aditu  ad 
pulmones  prohibito;  sanguis  non  amplius  oxydalur.  Apud 
pueros  validos  membrana  crouposa  saepe  adeo  celeriter  ex- 
sudatur, ut  una  cum  primis  morbi  affectionibus  etiam  mors 
ingruat  suffocativa. 

c.  Aegrotuli  non  subito,  sed  sensim  sensimque,  torpore 
ductuum  respirationis  et  asphyxia,  morte  opprimuntur.  Loco 
antea  maxime  vehementium  nunc  remissionem  affectionum  et 

.!  i 

totius  organismi  laxationem  videmus.  Omnis  cutis  praecipue 
autem  facies  livide  coloratur,  quod  sanguine  non  amplius  oxy-r 
dato  carbonicum  praevalet.  Existunt  deliria  ex  nimia  sangui- 
nis ih  cerebro  copia ; animus  obdurescit;  extremitatibus  frigi- 
dis in  reliquo  corpore  sudores  lenti  proveniunt;  nunc  etiam 
dyspnoea  evanescit,  quo  magis  exitus  funestus  appropinquat. 
Una  vel  duabus  demum  hebdomadibus  morbi  exactis  aegrotus 
uti  hydrocephali  cum  symptomatibus  perit. 

Exitus  morbi  quum  faustus  sit,  respiratio  primum  evadit 
magis  expedita;  tussis  sine  sono  specifico  isto  neque  certis 
amplius  accessionibus  Yel  cum  vehemente  suffocationis  peri- 
culo redit;  praecipue  jam  tussi  massa  exsudata  magnis  dosi- 
bus  et  leviter  ex  larynge  vel  trachea  vel  bronchiis  exspuitur, 
quod  quo  saepius  fit,  eo  magis  aegrotus  levatur;  febris  quo- 
que evanescit  cum  solitis  crisibus  per  sudores  et  urinam. 

Stadium  reconvalescentiae  per  longum  tempus  durat,  quum 
prae  ceteris  non  desinat  tussis,  qua  sensim  paulatimque  mas- 
sae istae  lymphaticae  amoventur.  Signa  igitur  pathognomo- 
nica  anginae  membranaceae  sero  plane  auferuntur. 

Non  raro  alii  morbi  anginam  membranaceam  subsequun- 
tur, qui  parlim  curari  nequeunt,  partim  maximam  medici  at- 
tentionem poscunt.  Inter  hos  praecipue  referuntur  phthisis 
pulmonalis,  status  blennorrhoicus,  febris  mesaraica,  hydroce- 
phalus  et  cum  eo  stupiditas  vel  torpor  cerebri. 

Quum  vero  hic  sit  locus  de  discrimine  morborum  agendi, 
qui  cum  angina  membranacea  Confundi  possint,  hos,  qui  ma- 
ximi sint  momenti,  dicam  corumque  symptomata  primaria  pro- 
ponam. 

1.  Pseudocfoup  (Gu  er  se  Ut)  vel  Laryngismus  stridulus 

(Mason  Good)  vel  Croupine  (Hufeland),  quem  eundem 
novimus  nomine  Schafs-Wolfshusten,  omnibus  fere  in  affectio- 
nibus praecipue  ineunte  morbo  comparandus  est  cum  Croup 
'vero,  atque  secundum  rationem  meam  non  est  nisi  forma  ejus 
I levissima.  Quum  forsitan  liceat  differentiam  exquirere,  eam 
in  minore  affectionum  vehementia  quaeramus  indeque  in  pro- 
i gnosi  meliori. 

/ 1 ' ■ • 

2.  Angina  maligna  gangraenosa  s.  dipbtheritica  se  ex- 
i tendit  glottidem  et  partem  laryngis  superiorem  versus,  efficit 
oppressionem,  tussim  et  vocis  alterationem , ita  ut  saepius 
i Croup  vero  simillima  sit ; sed  symptomatibus  et  decursu  mox 

distinguenda.  Color  lividus  in  oris  fundo  jam  ab.  initio  pri- 
imae  invasionis,  ulcera  foetida,  quae  hunc  colorem  sequuntur, 
1 virium  solutio,  deliria,  magis  minusve  constantes  periodi,  ab- 
sentia affectionum  terribilium  anginae  membranaceae,  satis 
I hujus  morbi  diagnosin  tutantur. 

3.  Tussis  convulsiva  a Croup  discernitur  natura  et  loco 
: affecto,  qui  ad  hunc  usque  diem  nondum  est  definitus  \ prae- 
( terea  decursu  lento , apyretico  et  fere  chronico , regularitate 

accessionum  et  remissionum,  vocis  et  tussis  sono,  non  obvia 
i pseudomembranae  expectoratione,  absentiaque  cujusque  peri- 
culi nisi  alio  cum  morbo  gravi  coincidat.  Saepius  tussis  con- 
vulsiva exstat  epidemia,  Croup  magis  endemius ; illa  exhibet 
characterem  contagiosum,  hic  non  item. 

4.  Asthma  spasmodicum  s.  acutum  Miliari,  inter  mor- 

bos rarissimos  referendum,  mihi  nondum  occasio  observandi 
oblata  est.  Mnsr.  Royer-Collard  paucis  his  verbis  eu  ni 
describit:  „11  n'y  a aucun  symptome  dhnflammation  dans 

1 asthme  aigu.  Tout  y porte  le  caractere  d’une  maladie  spas- 

modique.  Sa  marche  est  moins  aigue  et  moins  rapide  que  i 
celle  du  croup;  ses  interinissions  y sont  plus  completes  et 
incomparablement  plus  longues ; la  toux  n'y  prend  jamais  le 
son  croupal.  La  fausse  membrane  n'existe  point.  Enfin  son 
siege  primitif  est  dans  le  thorax,  et  non  dans  le  larynx  ou 
dans  la  trachee.u 

Summi  autem  momenti  est  medico  praclico,  ut  hunc 
morbum  ab  angina  membranacea  quam  primum  distinguat, 
quod  in  illo  medicamina  antispasmodica , in  hac  autem  anti- 
phlogistica  sunt  praescribenda;  venaesectiones  vel  hirudines 
in  Asthmate  Miliari  mortem  afferunt,  dum  in  Croup  indi- 
catae sunt. 

/ 1 

5.  Oedema  glottidis  non  est  morbus  infantilis,  nunquam 
invenitur  epidemius,  neque  subito  vel  nocte  accedit.  Serosa 
ista  infiltratio  in  circuitu  glottidis  sensim  sensimque  crescit; 
signa  ausculta toria  anginae  membranaceae  deficiunt.  Ceterum 
vox  exislit  rauca,  plus  minusve  oppressa,  sed  characterem  non 
exhibet  crouposum;  tussis  minor  et  lenior  neque  latrans. 
Aegrotus  in  deglutitione  corpus  quoddam  mobile  in  apertura 
glottidis  se  sentire  putat.  Medicus  digito  illato  in  glottidis 
circuitu  torum  sentit,  qui  est  in  angina  oedematosa  id,  quod 
in  Croup  membrana  exsudata.  Morbus  rarissime  et  praecipue 
apud  adultos  observatur, 

6.  Corpora  aliena  in  laryngem  vel  tracheam  profecta 
rarius  tantum  diagnosin  irritant,  quamquam  symptomata  tussis, 
suffocationis  periculum,  dolores  vehementes  in  trachea  vel 
'larynge  iidem  sunt  uti  in  angina  in. ; sed  hae  accessioues 
sifffo  cati  vae  et  dolentes  mox  post  corporis  alieni  deglutilio- 

nem  intrant;  verum  etiam  momenta  anamnestica  sufficiunt  me- 
dico. 

7.  Laryngopathia  hysterica  accessionibus  anginae  m. , 

' . * 

comitata  simillimis  medicum  in  diagnosi  fallere  possit;  sea 
aetate,  sexu,  constitutione  hysterica  et  aliis  contemporaneis 
hysteriae  symptomatibus  diagnosis  satis  munitur. 

DE  ANGINAE  MEMBRANACEAE  CAUSIS. 

Angina  membranacea  est  stasis  ductuum  respirationis  et 
membrana  ista  exsudata  non  nisi  exitus  s.  crisis  habenda, 
uti  sputa  in  peripneumonia.  Ex  parte  igitur  probandum  non 
est  morbi  characterem  in  origine  istius  membranae  poni,  quum 
affectionibus  inflammatoriis  momenti  minoris  membrana  non 
exsudetur,  sed  coagulum  lymphaticum,  quod  forma  massae 
glutinosae  et  caseatae  vel  concrementi  fistulati  expectoratur. 
Hic  morbus  ergo  nomine  laryngitidis,  tracheitidis,  bronchitidis 

crouposae  melius  designatur.  Attamen  una  cum  istis  affectio- 

• \ 

nibus  omnis  organismus  specifice  afficitur,  unde  fit,  ut  stasis 
localis  provocetur,  quae  certum  monstrat  characterem. 

Catarrhus  pulmonum  apud  infantes  etiam  est  inflammatio 
ductuum  respirationis,  sed  nunquam  in  anginam  m.  transit; 
etsi  exsudatum  adsit,  tamen  plane  alienum  ab  illo  crouposo. 

Specificam  quandam  totius  organismi  affectionem  calome- 
lanos  usus  monstrat,  quod  medicamen  in  hoc  morbo  nec  sali— 
vationeiti  nec  diarrhoeam  procreat;  immo  secundum  effectus 
ejus  eximios  specifica  vis  ei  apponi  potest.  Nonnulli  scripto- 
res (Autenrieth)  in  angina  membranacea  specificam,  acrem, 
lymphaticam  materiem  vel  potius  majorem  lymphae  secre- 

tionem  et  ejus  concretionem  adesse  contendunt,  quae  in 
ductibus  respirationis  certam  vim  inflammatoriam  exerceat  at- 
que in  iis  coaguletur.  Cur  igitur  fieri  non  possit,  ut  nimia 
lymphatica  secretio  constitutione  quadam  epidemia  procreetur, 
simillima  constitutioni  catarrhali?  Sed  etiam  singulis  iu  in- 
dividuis acris  ista  materies  sporadice  exstat.  In  dysenteria 
et  metritide  secretionem  videmus  crouposae  simillimam,  unde 
r elucet,  hos  morbos  simillimis  pathologicis  in  momentis  con- 
sistere. 

Singulis  cum  exceptionibus  Croup  aetatem  infantilem* 
unice  infestat.  Causa  ejus  praedisponens  secundum  plurimo- 
rum scriptorum  sententiam  in  ductibus  respirationis,  praecipue 
autem  in  larynge  quaerenda  est,  quum  in  evolutionis  periodo 
ad  eum  ej usque  membranam  mucosam  partim  fibrina  et  pla- 
stica materies  nimis  affluat,  partim  status  majoris  sensibilitatis 
adsit,  eodem  modo,  uti  apud  puerperas.  Pueri  saepius  quam 
puellae  hoc  morbo  corripiuntur,  quum  in  sexu  masculo  laryn- 
gis  evolutio  major  sit  ea  iu  sexu  femineo.  Simillima  stasis 
in  cerebro  infantum  sub  forma  hydrocephali  acuti  provenit. 
Sunt  etiam  infantes  majoris  sensibilitatis  quam  alii,  uti  con- 
stitutione tenera,  capillo  flavo,  facillime  irritandi;  hos  morbus 

noster  eo  magis  aggreditur.  Sunt  porro  medici,  qui  prae- 

♦ 

dispositionem  in  structura  quadam  et  sensibilitale  laryngis 
quaerant,  quippe  apud  infantes  ejusdem  familiae  accuratiore 
inquisitione  eandem  laryngis  organisationem  invenerunt.  Al- 
bers  et  J urine  anginae  m.  praedisposiiioncm  in  scrophulost 
esse  contendunt,  quod  nimia  albuminis  multitudo  in  corpore 
sit.  Inde  quoque  inlelligi  potest,  cur  in  familiis  habitus  scro- 
phulosi  Croup  non  raro  inveniatur.  Praedispositionem  exhibet 

insuper  constitutio  annua,  temperie  celere  mutata  vere  vel 
auctumno,  quamquam  media  etiam  aestate  Croup  observatus 
est.  Causam  praedisponentem  praeterea  regiones  septentrio- 
nales, frigidae  et  humidae  regiones  ad  marium  lit torai,  ad 
flumina  et  lacus  exhibent,  omnino  momenta  ista,  quae  ca- 
tarrhum  procreant,  collum  nudum  reliquis  corporis  partibus 
bene  vestitis,  aeris  perflatus,  nimia  vocis  intentio  canendo  vel 
clamando,  currere  ventum  versus  etc. 

Causae  occasionales  anginae  m.,  quae  nonnunquam 
inveniri  nequeunt,  maximam  partem  sitae  sunt  in  constitutione 
epidemia  aeris,  vel  in  perfrictipne  subito  accita  una  cum  prae- 
idispositione  individui.  Angina  m.  saepius  procreatur  humidis 
et  frigidis , quam  calidis  et  siccis  anni  temporibus  atque  plu- 
rimi in  eo  cfonsentiunt  medici,  eam  praecipue  hieme,  vere 
incipiente  et  sub  finem  auctumni  infantes  invadere,  id  est  his 
temporibus,  quibus  adulti  catarrho  pectoris,  accessionibus 
rheumaticis  atque  anginis  vexantur;  quod  argumento  sit  iis, 
quae  antea  dixi,  constitutionem  annuam  hujusce  morbi  esse 
fautorem. 

Fuerunt  etiam  medici,  qui  miasma  crouposum  constitue- 
rint, in  contagio  quodam  causam  occasionalem  primariam 
quaerentes;  attamen  haec  sententia  peritia  et  studio  morbi 
jam  satis  refutata  est.  Etiamsi  nonnulli  unius  familiae  infan- 
tes eodem  fere  tempore  a morbo  nostro  petili  sunt,  hoc 
tamen  non  tara  ex  contagio  quodam  quam  e praesente  dispo- 
sitione, ex  simili  hujusce  morbi  percipiendi  facultate,  et  ex 
eodem  pernicioso  momento  originem  duxit.  Optimum  argu- 
mentum, Croup  non  esse  contagiosum,  mihi  in  eo  positum 
fesse  videtur,  quod  saepius  sporadice  invenitur,  ipsisque  etiam 

in  epidemiis  non  plura  eodem  tempore  individua  inva- 
duntur. 

Inter  causas  occasionales  forma  quoque  metastatica  an- 
ginae m.  referenda  eSt,  uti  in  morbillis,  in  scarlatina,  omnino 
in  morbis  exanthematicis  acutis  et  aliis  in  malis  inflammato- 
riis. Praecipue  morbillis  Croup  consociatur,  unde  a nonnullis 

nostri  temporis  scriptoribus  medicis  Laryngostasis  morbillosa 

. 

nominatur.  Semper  fere  simul  cum  eruptione  morbillorum 
adest,  sed  certis  quibusdam  symptomatibus  a reliquis  angi- 
nae m.  formis  non  est  distinguenda.  Post  eruptionem  hujus 
exanthematis  vel  in  stadio  ipsius  reconvalescenliae  rarius 
Croup  observatur. 

1 i'  . ' .. 

^ ‘ / 

PROGNOSIS. 

* 

Morbi  exitus  multis  diversis  e conditionibus  quum  pen- 
deat,  tum  etiam  prognosis.  Sunt  medici,  qui  semper  pro- 
gnosin  pessimam  constituant,  quod  non  nisi  casus  mortiferos 
pro  Croup  vero  ducant,  aliis  contra  quamque  accessionem 
catarrhalem  infantum  in  anginae  m.  ordinem  referentibus. 
Fuerunt  etiam  liujus  morbi  epidemiae,  in  quibus  mortalitas 
tanta,  ut  ne  unus  quidem  aegrotorum  mortis  manibus  aufu- 
gerit, uti  Andral  exemplum  horribile  narrat.  Attamen  sem- 
pcr  constat,  Croup  morbum  esse  periculosissimum  ejusque 
prognosin  maxime  dubiam,  et  quo  citius  medici  auxilium 
quaeratur,  quoque  utilius  feratur,  eo  majorem  spem  'vitae 
aegrotuli  conservandae.  Nonnulli  autem  medici  contendunt, 
infantes  dyscrasia  scrophulosn,  rhachitica,  aliisve  morbosae  et 
irregularis  nutritionis  accessionibus  praeditos,  non  tam  cito 

morbo  noslro  corripi  quam  robustos  et  validos,  unde  fieri 
posse,  ut,  quum  res  ita  se  habeant,  etiam  auxilium  serius 
acquisitum  adhuc  opportune  ferri  possit. 

Praecipue  ex  aegrotuli  aetate  prognosis  est  constituenda. 

Imbecilli  enim  infantes  et  teneri  primae  adhuc  evolutio- 
nis periodi,  auxilio  etiam  opportuno  et  maturo  lato,  tamen 
trucidantur  morbo  nostro. 

Quum  vero  morbus  celerrjme  crescat,  ita  ut  dimidia  die 
praeterlapsa  aegrotftlus  jam  in  summo  versetur  discrimine, 
tum  prognosis  eo  pejor,  quo  serius  auxilium  fertur.  Deinde 
prognosis  etiam  ex  sexu  infantis  est  statuenda,  quum  sciamus, 
■sexum  masculum,  praecipue  autem  pueros  validos  et  robustos 
crebrius  et  gravius  ab  angina  m.  peti  quam  sexum  sequiorem. 
Albers  et  Juri  ne,  qui  habitum  scrophulosum  anginae  m. 
maxime  opportunum  habent,  uti  jam  mentionem  feci,  infanti- 
bus scrophulosis  ex  ipsa  summum  periculum  semper  imminere 
volunt. 

In  individuis  robustis  forma  synochalis,  in  scrophulosis 
et  imbecillis  torpida  prognosin  exbibet  pejorem,  quum  in  illa 
exsudati  copia  nimia  suffocationis  periculum  afferat,  in  hac 
tanta  virium  prostratio  adducatur,  ut  quaeque  reactio  oppri- 
matur. 

Porro  ex  causis,  quibus  procreatur  Croup,  prognosis  est 
Idiversa.  Fausta  quidem  saepius  est  prognosis  in  laryngostasi  ' 
morbillosa,  sed  pessima  semper  in  angina  diphtheritica , quae 
forma  anginae  m.  est  periculosissima;  angina  m.  epidemia 
periculosior  habetur  sporadica. 

Fiognosis  est  multo  pejor  facienda,  si  alii  morbi  acce- 
dunt vel  complicati  sunt  cum  angina  m.  Prae  ceteris  pericu- 

]um  augetur  pneumonia  et  pleuritide,  quae  apud  individua 
robusta  et  pletliorica  eodem  tempore  inveniuntur. 

Nec  minus  ex  parte  affecta  melior  pejorve  pendet  pro- 
gnosis, quum  bronchitis  crouposa  multo  majus  suffocationis 
praebeat  periculum  quam  tracheitis  et  laryngitis  crouposa. 

Quo  vehementiores  sint  tussis  accessiones  et  omnino 
symptomata,  tanto  majus  periculum.  Signum  autem  infaustis- 
simum habetur  ventriculi  torpor,  quum  emeticum  nullius  sit 
effectus. 

Quum  vero  accessiones  gradatim  leniantur,  massa  coagu- 
lata ejiciatur,  febris  evanescat,  respiratio  reddatur  expeditior, 
cutis  humida,  urina  sedimento^  praedita  foeculento,  tum  qui- 
dem prognosis  semper  faustissima  existit. 

i 

CURA. 

Nullum  morbum  promptum  medici  auxilium  citius  po- 
scere quam  anginam  m.  ex  antea  dictis  intelligendum  est. 
Morbus  jam  a primis  initiis  opprimatur  necesse  est,  quum 
stasis  levissima  in  ductibus  angustis  infantilibus  periculum 
afferat. 

Diversae  quamquam  anginae  m.  curandae  methodi  ex  di- 
verso medicorum  judicio  exstant,  tamen  omnes  in  re  capitali 
congruunt,  quod  easdem  indicationes  quisque  sibi  explendas 
cognovit.  Morbi  natura  quum  constet  in  stasi  ductuum  re- 
spirationis, indicatio  primaria  semper  erit  hujus  stasis  quam 
primum  opprimendae ; aptissima  igitur  methodus  anfiphlogistica. 
Quum  primum  tussis  crouposa,  vox  rauca,  morbi  appropin- 
quantis suspicionem  exhibeat,  emeticum  porrigatur  plena  dosi, 

ita  ut  mox  bis  terve  vomitus  sequatur,  qui  sudorem  virium 
intentione  provocat.  Aegrotulo  tunc  in  lectulo  bene  obser- 
vato infusum  Chamomillae  calidum  porrigatur,  praeterea  Tart. 

stibiat.  refracta  dorsi  vel  Vinum  stibiat.  vel  alia  Antinionialia, 

\ , 

etiam  Ammonii  praeparata  (Cbloretum  vel  Acetas  Ammonii), 
quae  vim  specificam  in  systema  dermaticum,  praecipue  in  rete 
periphericum  nerveum  et  rete  Malpighii  exercent,  itaque  opti- 
mam commoveqt  derivationem.  At  maximae  hoc  tempore 
utilitatis  est  vesicans  in  cervice. 

Nonnulli  medici  prae  ceteris  sanguinis  depletiones  jam 
morbo  incipiente  institui  jubent  atque  J.  Wendt  ait,  eam 
nunquam  copiosius  atque  maturius  institui  posse,  nec  ulla  esse 
sub  conditione  differendam,  quum  jam  horis  sequentibus  inuti- 
lis sit.  Quum  vero  Croup  facile  commutari  possit  cum  Asth- 
mate Miliari,  ubi  sanguinis  depletio  mortifera  est,  semper 
spectandum  censeo , utrum  febris  reactionis  erethisticae  ab 
initio  adsit,  an  affectiones  erethisticae,  uti  dolores,  dyspnoea, 
an  genius  epidemius  inflammatorius ; tunc  quidem  venaeSectio 
vel  hirudines  primae  indicationis  locum  tenent,  eoque  magis, 
quo  robustior  et  validior  sit  infans,  quo  majores  sint  staseos 
affectiones,  quo  plenior  et  durior  pulsus,  suffocationis  etiam 

* • i' 

periculo  minante.  Experientia  docuit,  sanguinis  depletionem 
copiosam  nullo  alio  medicamine  adhibito  sulfecisse  ad  extin- 
gucndam  anginam  m.  Saepe  hirudinum  applicatio  ponderis 
maximi  bene  sugentium  ad  collum,  supra  vel  infra  claviculam 
sufficit,  praecipue  apud  infantes  tertio  nondum  anno  superato. 
Venaeseclio  instituenda  est  in  infantibus  plethoricis  annum 
sextum  agentibus  vel  majoribus  etiam.  In  hirudinum  applica- 
tione pio  lege  habendum  est,  ut^ infantibus  ab  anno  primo 

usque  ad  quintum  semper  apponantur  in  quemque  aetatis  an- 
num duae  hirudines.  Nimia  sanguinis  depletio  eodem  modo 
nocet  quam  nulla,  quum  organismo  infantili  nimis  debilitato 
morbi  character  facile  torpidus  evadat,  unde  fit,  ut  musculi 
exspiratorii  debiliores  sint,  quam  ut  ejicere  possint  exsudatum, 
quare  aegrotulus  trucidatur  asphyxia. 

Emeticum  utrum  mox  ab  initio  morbi,  an  praemissa  san- 
guinis depletione  sit  porrigendum,  non  est  magni  momenti; 
attamen  melius  est,  dyspnoea  magna  atque  febri  valida  eam 
praemittere  eo  magis,  quod  experientia  docet,  emeticum  tunc 
tanto  majorem  habere  et  certam  vim.  Emeticum  porrigatur 
e l'art.  stibiato  vel  e Cupro  sulphur.;  alii  quidem  hoc,  alii 
illud  praeferunt  medici.  Canstatt  laudibus  effert  Cupr. 
sulph.,  quo  se  anginam  m.  ne  vomituritione  quidem' excitata 
medicasse  contendit.  Hacce  formula  suppeditandum: 

Rcp.  Cupr.  sulph.  grjjj—jv;  Pulver,  gummos.  90 
Mf.  Pulvis,  s.  semel  porrigendum. 

I 

' ~ ' • f 

Quum  post  nonnullas  vomituritiones  suffocationis  pericu- 
lum evanescat  vel  imminutum  sit,  Cupr.  sulphur,  refracta 
dosi  amplius  suppeditetur  ad  derivandam  et  minuendam  actio- 
nem pathicam: 

* \ M 

, i 

Rcp.  Cupr.  sulph.  grjv;  Pulv.  gummos.  3jj 

Mf.  Pulv.  divide  in  partes  aequales  Nro.  vjjj 
DS.  Omni  bihorio  pulvis  sumendus. 

I i. 

Si  infans  propter  nimiam  dyspnoeam  et  exsudati  copiam 
remedium  devorare  non  potest,  tunc  ad  vomituritionem  cien- 
dam, emetici  infusionem  in  venas  adhibemus,  aut  pharyngem 
et  avulam  digito  oxymelli  scillitico  uncto  irritamus. 

Ceterum  nota  est  vis  Cupri  sedativa,  qua  de  causa  prae- 
ferendum sit  omnibus  reliquis  emeticis,  quum  etiam  spasmus 
glottidis  in  angina  m.  magni  sit  momenti  5 idcirco  conjungatur 
cum  digitali  Yel  alio  cum  antispasmodico. 

Si  angina  m.  asthenica  locum  tenet,  remedia  stimulantia 
indicata  sunt,  uti  Amm.  carb.,  Moschus,  Castor.,  Vinum  etc. 

Hancce  curationem  primariam  nonnullis  quoque  aliis  re- 
mediis adjuvare  possumus,  veluti  adhibeamus  vesicatorium  ad 
cervicem , quod  Neumunn,  ut  citius  vim  suam  exerceat, 
ex  aequalibus  amyli  et  cantharidum  pulveris  partibus  parari 
jubet.  Quum  primum  autem  cutis  rubescat,  removendum  est, 
quia  cutis  infantilis  facile  deleri  et  gangraena  suboriri  potest, 
Alii  laudant  cataplasmata  calida,  vel  fomentationes  ad  collum 
ex  aqua  fervida  paratas ; alii  manus  et  antibrachia  in  aquam 
fervidam  immergi,  vel  sinapismos  ad  brachia,  thoracem,  dor- 
sum applicari  jubent;  alii  thoracem  et  collum  pannis  laneis, 
camphorae  vaporibus  suffitis,  tegunt.  Autenrieth  clys- 
mata  frigida  ex  ’ acoto  ita  applicavit,  ut  duo  aceti  cochlearia 
in  quemque  infantis  annum  sumerentur;  febris  lenitur  istis 
atque  alvus  levius  solvitur. 

Etiam  unguentum  hydrarg.  cinerei  bono  cum  eventu  in 
usum  vocatum  est,  vel  purum,  vel  aliis  cum  linimentis  stimu- 
lantibus commixtum.  Inunguatur  omni  bihorio  in  femora  et 
brachia  per  diem  vel  amplius  etiam. 

Quando  omnibus  hisce  remediis  adhibitis  morbi  symplo- 

mata  augeantur,  ad  emetica  fortiora  etiam  confugiamus  et  ad- 
balnea  calida  et  affusiones  frigidas,  quibus  remediis  maxime 
celebratis  sudor  procreatur  profusus,  aegrotuli  salutis  signum. 

Harum  affusionum  frigidarum  insignem  virtutem  multi  proba-  • 

\ 

runt  medici  et  Baumbach  nobis  casum  narrat,  ubi  aegro- 
tulus,  cui  mors  jam  imminebat,  duabus  aquae  frigidae  am- 
phoris affusis  servatus  est. 

Pariter  Calomelane  bono  cum  eventu  usi  sunt  medici 
cum  Sulphure  aurato  vel  Kermete. 

Home  laryngotomiam  et  tracheotomiam  proposuit  in: 
casu  periculosissimo,  ubi  suffocatio  imminet;  d’Azyr  eam; 
primus  instituit;  quum  vero  medici  viderent  maximum  pericu- 
lum afferre  hanc  operationem,  a i vultis  reprobata  est.  No- 
stris temporibus  medici  Francogallici  denuo  ad  eundem  le— 
dierunt  et  Trousseau  eam  pluries  instituit,  sed  raro  tantum 
cum  successu  bono,  ita  ut  ad  imitandum  non  admoneamus. 

Quod  ad 'stadium  reconvalescentiae  pertinet,  aegrotus 
per  aliquod  tempus  diaetam  observet  optimam  necesse  est: 
quodque  novum  incitamentum,  imprimis  refrigerationes  et  or- 
ganorum respirationis  labores  vitari  oportet.  Tussim  per 
aliquod 'tempus  remanentem  oppugnamus  remediis  narcoticis: 
Extr.  Hyoscyami,  Sulphur,  auratum,  Kermes,  Ammonmm  ace- 
ticum  cum  aqua  Laurocerasi  conjunctum  optime  tunc  suppedi-i 
tatur.  Praecipue  medici  est  videre,  ne  morbus  fiat  recidivus 
quod  si  acciderit,  remedia  fortissima  denuo  in  usum  vo- 
canda sunt. 


VITA 


Ego,  Carolus  Matthias  Schwand,  natus  sum  anno 
mjus  saeculi  vicesimo  Glogaviae,  Silesiae  superioris  oppidulo, 
jatre  Car  olo,  a consiliis  regiis  juridicis,  matre  Sopliia  e 
^ente  Ebert,  fidei  catholicae  addictis.  Primis  literarum  ele- 
nentis  domi  imbutus  sum  per  magistros  domesticos  una  cum 
jermanis,  quorum  tunc  decem  vita  gaudebant.  Matrem  jam 
ib  octavo  aetatis  anno  praematura  morte  mihi  ereptam  lugeo. 
Juatuordecim  paene  annos  natus  cum  fratre  Gymnasium  adii 
L,eobschuetziense  et  anno  praeterlapso  Gymnasium  Nissense, 
inde  Dr.  SchobOr,  viro  spectatissimo,  praecipue  instructio- 
lem  rationalem  debeo.  Anno  trigesimo  octavo  ineunte  Gym- 
lasium  adii  itatiboriense , ubi  Haenisch  et  Mueller,  viri 
■pedatissimi,  mihi  duces  fuere  benignissimi  in  literis  addiscen- 
tis. Hic  quum  versarer,  patre  mihi  mox  morte  erepto,  sorti 
neae  magnum  discrimen  impendebat.  Initio  anni  MDCCCXL 
naturitatis  testimonio  instructus,  almam  universitatem  litera- 
•iam  Yiadrinam  adii,  ibique  ab  111.  Ilahn,  penes  quem  tunc 
asces  academici  erant,  civium  academicorum  numero  adseri- 
!)tus,  apud  111.  Henscliel,  t.  t.  gratiosi  medicorum  ordinis 
lecanum,  nomen  rite  professus  sum.  Dein  per  sex  semestria 
n illa  musarum  sede  hisce  interfui  'scholis : 

111.  Henschel  de  encyclopaedia  et  hodegetice  medica, 
de  pathologia  generali;  111.  Nees  ab  Esenbeck  de  botanice 
generali  et  speciali;  111.  Gravenhorst  de  zoologia;  111. 
Thilo  de  psychologia;  111.  Glocker  de  mineralogia ; 111. 
Fischer  de  chemia  generali  et  pharmaceutica;  111.  Otto  de 
anatome  corporis  humani  universa,  de  osteologia  et  syndes- 
mologia,  de  historia  foetus;  111.  Barkow  de  anatome  com- 
parata et  pathologica;  111.  Polii  de  physice  experimentali, 
de  electro-magnetismo ; 111.  Klose  de  politia  medica;  111. 
Purkinje  de  hominis  physiologia  et  de  psychologia  physio- 
logica; 111.  Rohowsky  de  logice;  111.  Benedict  de  chi- 
rurgia generali  et  speciali,  de  ophthalmialrice,  de  instrumentis  i 
chirurgicis  et  de  fasciis  rite  applicandis;  III.  Wendt  de  ma- 
teria medica,  de  morbis  ex  laesa  nutritionc  oriundis,  de  ex- 
anthematibus, de  morbis  infantum;  Exp.  Seidel  de  semiotice 
et  de  methodo  formulas  medicas  conscribendi;  111.  Betschler 
de  gynaecologia  universali;  111.  Rem  er  s.  de  therapia  spe- 
ciali; Cei.  Rem  er  j.  de  morbis  syphiliticis.  In  theatro  autem 
anatomico  111.  Otto  et  111.  Barkow,  in  clinicis  chirurgicis, 
ophthalmiatricis,  medicis,  gynaecologicis  111.  Benedict,  Re- 
mer  s.,  Betschler  duces'  mihi  fuere. 

Yere  anni  MDCCCXLIII  Berolinum  me  contuli,  ibique  ab 
111.  de  Raumer,  tunc  rectore  magnifico,  «iter  cives  almae 
Fridericae  Guilelmae  receptus,  apud  111.  Mueller,  decanam! 
gratiosi  medicorum  ordinis  maxime  spectabilem,  nomen  dedi. 
Per  duo  semestria  interfui  scholis  111.  Wagner  de  medicina 
forensi;  praeterea  in  nosocomio  caritatis  scholas  clinicas  111. 
Juengken,  Schoenlein,  Wolff,  Klugo  frequentavi. 


I 


Quibus  viris  omnibus,  optime  de  me  meritis,  quum,  ten- 
jminibus  et  philosophico  et  medico,  nec  non  examine  rigo- 
oso  rite  superatis,  jam  in  eo  sim,  ut  summi  medicinae  et 
hirurgiae  honores  in  me  conferantur,  maximas  quas  possum 
ratias  palam  ago  semperque  liabebo. 

1.  Morborum  fingi  imaginem,  secundum  hodiernum  Patho- 
logiae  statum  non  est  probandum. 

2.  Morbus  Brightii  est  stasis  sanguinis  in  corpusculis  Mal- 
pighii,  quae  in  iisdem  consistit  momentis,  uti  aliorun 
organorum  inflammationes. 

3.  Hypospadiam  nego  causam  esse  sufficient^n  matrimoni 
dissolvendi. 

4.  Secali  cornuto  carere  non  possumus  in  arte  obstetritia. 

5.  Quaeque  interpretatio  literaria  symptomatum  pathologi- 
corum consistat  necesse  est  in  legibus  cliemicis  et  phy- 
sicis. 


